**LĪGUMS Nr. \_\_\_\_\_\_\_\_\_\_\_\_\_\_\_\_\_\_\_\_**

**par Covid-19 ātro SARS-CoV-2 antigēna testu pakalpojumu**

**sniegšanu un apmaksu**

Rīgā, *Datums skatāms laika zīmogā*

**Nacionālais veselības dienests** (turpmāk – DIENESTS), kuru saskaņā ar Līgumpartneru departamenta reglamentu pārstāv Rīgas nodaļas vadītāja Renāte Neimane, no vienas puses un

**\_\_\_\_\_\_\_\_\_\_\_** (turpmāk – IZPILDĪTĀJS), kuru saskaņā ar \_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_\_, no otras puses,

katrs atsevišķi - Līdzējs, abi kopā - Līdzēji, noslēdz šo līgumu (turpmāk – Līgums) par sekojošo:

**1. LĪGUMA PRIEKŠMETS**

* 1. IZPILDĪTĀJS apņemas Līguma darbības laikā sniegt valsts apmaksātus Covid-19 ātro SARS-CoV-2 antigēna testu pakalpojumus (turpmāk - veselības aprūpes pakalpojumi) personām, kurām saskaņā ar Latvijas Republikai saistošajiem normatīvajiem aktiem un starptautiskajiem līgumiem ir tiesības saņemt no valsts budžeta apmaksātus veselības aprūpes pakalpojumus.
	2. DIENESTS apņemas veikt samaksu par Līguma ietvaros sniegtajiem pakalpojumiem saskaņā ar normatīvajiem aktiem, DIENESTA apstiprināto un tīmekļvietnē [www.vmnvd.gov.lv](http://www.vmnvd.gov.lv) sadaļā „Profesionāļiem” publicēto informāciju par līgumu dokumentiem, kā arī ievērojot norēķinu kārtību, kas pieejama tīmekļvietnē [www.vmnvd.gov.lv](http://www.vmnvd.gov.lv) sadaļas „Profesionāļiem” apakšsadaļā „Līgumi un to pielikumi”.
1. **LĪGUMA IZPILDES KĀRTĪBA**
	1. IZPILDĪTĀJS veselības aprūpes pakalpojumus sniedz atbilstoši DIENESTA tīmekļvietnē www.vmnvd.gov.lv sadaļas „Profesionāļiem” apakšsadaļā „Līgumi un to pielikumi” norādītajai kārtībai “Kārtība, kādā veicami Covid-19 ātrie SARS-CoV-2 antigēna testi”.
	2. IZPILDĪTĀJS nodrošina publiski pieejamu informāciju pakalpojumu saņēmējiem par testēšanas kārtību pie IZPILDĪTĀJA.
	3. Noslēdzot Līgumu, IZPILDĪTĀJS iesniedz DIENESTAM aizpildītu Līguma 1.pielikumu. Līguma 1.pielikumā minētās informācijas izmaiņu gadījumā IZPILDĪTĀJS ne vēlāk kā 3 (trīs) darba dienu laikā attiecīgajai DIENESTA teritoriālajai nodaļai nosūta aktualizētu šī Līguma 1.pielikuma informāciju (elektroniski noformēta dokumenta veidā, kas ir parakstīts ar drošu elektronisko parakstu un satur laika zīmogu vai pašrocīgi parakstīta dokumenta veidā pa pastu). Pēc aktualizētas informācijas saņemšanas DIENESTĀ tā tiek pievienota Līgumam un kļūst par tā neatņemamu sastāvdaļu. Šī Līguma 1.pielikumā minētās informācijas izmaiņu gadījumā Līguma grozījumi netiek gatavoti.
	4. DIENESTS Līguma 1.pielikumā minēto informāciju ir tiesīgs izplatīt publiski.
	5. IZPILDĪTĀJS ir atbildīgs par to, ka pakalpojumu sniedzējiem ir sadarbspējīgs Covid – 19 vakcinācijas vai pārslimošanas sertifikāts.
	6. IZPILDĪTĀJS nodrošina, ka veselības aprūpes pakalpojumus sniedz pakalpojumu sniedzēji, kuriem tiesībsargājošās iestādes nav noteikušas aizliegumu nodarboties ar ārstniecību vai sniegt noteiktus pakalpojumus.
	7. IZPILDĪTĀJA sniegtie veselības aprūpes pakalpojumi tiek apmaksāti atbilstoši faktiski sniegto pakalpojumu apjomam un DIENESTA tīmekļa vietnē publicētiem veselības aprūpes pakalpojumu tarifiem.

**3. INFORMĀCIJAS APMAIŅA STARP LĪDZĒJIEM**

* 1. DIENESTA pienākums ir nosūtīt IZPILDĪTĀJAM paredzēto elektronisko informāciju uz IZPILDĪTĀJA elektroniskā pasta adresi.
	2. IZPILDĪTĀJA pienākums ir:
		1. ne vēlāk kā 5 (piecas) kalendārās dienas iepriekš informēt DIENESTU par neiespējamību veikt Līgumā paredzētos pakalpojumus vai to daļu, izņemot gadījumus, kurus IZPILDĪTĀJS neparedzēja un nevarēja iepriekš paredzēt un novērst un par kuriem viņam ir pienākums informēt DIENESTU nekavējoties;
		2. 5 (piecu) kalendāro dienu laikā rakstveidā paziņot DIENESTAM par IZPILDĪTĀJA juridiskā statusa, rekvizītu – juridiskās adreses, atrašanās vietas, banku kontu vai amatpersonu maiņu.
	3. IZPILDĪTĀJAM, izmantojot Vadības informācijas sistēmu (turpmāk - VIS) , ir jāievēro informācijas apmaiņas kārtība, kas pieejama DIENESTA tīmekļvietnē [www.wmnvd.gov.lv](http://www.wmnvd.gov.lv) sadaļa „Profesionāļiem” apakšsadaļā „Līgumi un to pielikumi”.

**4. LĪGUMA UZRAUDZĪBAS KĀRTĪBA**

* 1. DIENESTS pārbauda no valsts budžeta apmaksāto veselības aprūpes pakalpojumu atbilstību normatīvajiem aktiem un Līgumam.
	2. IZPILDĪTĀJAM ir pienākums nekavējoties sniegt informāciju un uzrādīt DIENESTAM visu dokumentāciju, kas saistīta ar veselības aprūpes pakalpojumu sniegšanu, medicīnisko, uzskaites un finanšu dokumentāciju, kā arī citu Līgumā noteikto dokumentāciju.
	3. DIENESTAM ir tiesības netraucēti veikt pārbaudi IZPILDĪTĀJA telpās valsts apmaksāto pakalpojumu sniegšanas, pamatotības un pieejamības izvērtēšanai, un IZPILDĪTĀJAM ir pienākums nodrošināt pārbaudes veikšanai atbilstošu vietu. Gadījumā, ja saņemta sūdzība par būtiskiem normatīvo aktu vai Līguma pārkāpumiem, DIENESTAM ir tiesības netraucēti veikt pārbaudi bez iepriekšēja brīdinājuma.
	4. DIENESTAM ir tiesības uzlikt par pienākumu IZPILDĪTĀJAM atmaksāt personai nepamatoti iekasētu samaksu par veselības aprūpes pakalpojumu.
	5. Atbildība par Līguma izpildi un līgumsodu un ieturējumu piemērošanas kārtība ir noteikta Līguma 2.pielikumā.

**5. LĪGUMA SPĒKĀ ESAMĪBA, GROZĪŠANAS UN IZBEIGŠANAS KĀRTĪBA**

* 1. Līguma stājas spēkā pēc tā parakstīšanas, ir spēkā līdz Līdzēju saistību pilnīgai izpildei vai izbeigšanai pirms termiņa un attiecas uz laika periodu no 2022.gada 1.aprīļa līdz 2022.gada 31.decembrim.
	2. Līgums var tikt grozīts, papildināts vai izbeigts pirms termiņa, Līdzējiem rakstveidā par to vienojoties.
	3. Līdzējs var vienpusēji izbeigt Līgumu pirms termiņa, rakstveidā brīdinot par to otru Līdzēju ne mazāk kā 10 (desmit) darba dienas iepriekš.
	4. DIENESTS var nekavējoties vienpusēji izbeigt Līgumu pirms termiņa šādos gadījumos:
		1. IZPILDĪTĀJS nepilda Līguma noteikumus vai neizpilda tos pilnīgi un laikus, vai pārkāpj normatīvo aktu prasības;
		2. pret IZPILDĪTĀJU ir uzsākts vai pabeigts maksātnespējas process, vai ir uzsākts veselības aprūpes pakalpojumu sniedzēja likvidācijas process, vai ir apturēta veselības aprūpes pakalpojumu sniedzēja saimnieciskā darbība;
		3. IZPILDĪTĀJS nav reģistrēts ārstniecības iestāžu datubāzē;
		4. pakalpojumu sniedzēja profesionālā kompetence neatbilst normatīvajos aktos noteiktajām prasībām veselības aprūpes pakalpojumu sniegšanai vai tam ir zudušas vai ierobežotas tiesības sniegt veselības aprūpes pakalpojumus saskaņā ar normatīvo aktu regulējumu un Līgumu;
		5. IZPILDĪTĀJS nav nodrošinājis testēšanas telpu atbilstību normatīvajos aktos noteiktajām prasībām;
		6. IZPILDĪTĀJAM nav veselības aprūpes pakalpojumu sniegšanai nepieciešamais personāls;
		7. IZPILDĪTĀJAM nav atbilstošs materiāltehniskais nodrošinājums;
		8. IZPILDĪTĀJS tiesības sniegt valsts apmaksātos veselības aprūpes pakalpojumus nodod citai iestādei;
		9. ja starp Līdzējiem nav noslēgts, ir zaudējis spēku vai netiek izpildīts līgums par Vienotās veselības nozares elektroniskās informācijas sistēmas (turpmāk - E-veselības sistēma) izmantošanu;
		10. IZPILDĪTĀJS nenodrošina pilnīgu, precīzu un savlaicīgu informācijas apmaiņu ar VIS un E-veselības sistēmu;
		11. ja saņemts kompetentas ārstniecības iestādes atzinums, ka pakalpojumu sniedzējs valsts apmaksātos veselības aprūpes pakalpojumus sniedz, esot alkohola vai citu apreibinošu vielu ietekmē vai ir atteikusies veikt medicīnisko pārbaudi, uz kuru to ir nosūtījusi persona, kurai atbilstoši normatīvajiem aktiem, kas nosaka alkohola, narkotisko, psihotropo vai toksisko vielu ietekmes pārbaudes kārtību, ir tiesības nosūtīt personu uz medicīnisko pārbaudi apreibinošu vielu ietekmes konstatēšanai;
		12. no Veselības inspekcijas saņemta informācija par būtiskiem veselības aprūpes kvalitātes pārkāpumiem.
	5. Izbeidzot Līgumu pirms termiņa, DIENESTS neuzņemas saistības, kas pārsniedz Līguma nosacījumus attiecīgajam Līguma spēkā esamības periodam.
	6. Ja DIENESTS saņēmis informāciju, ka IZPILDĪTĀJS nepilda Līguma noteikumus vai neizpilda tos pilnīgi un laikus, vai pārkāpj normatīvo aktu prasības, DIENESTAM uz apstākļu noskaidrošanas un pārbaudes laiku ir tiesības apturēt Līgumā minēto pakalpojumu apmaksu pilnībā vai daļā. Par pakalpojumu apmaksas apturēšanu (apmaksas apturēšanas atcelšanu) DIENESTS izpildītājam paziņo elektroniski, parakstītu ar elektronisko parakstu, minēto informāciju nosūtot arī uz IZPILDĪTĀJA Līguma 9.2.punktā norādīto elektroniskā pasta adresi.
1. **LĪGUMA IZPILDĒ LIETOJAMIE DOKUMENTI**
	1. IZPILDĪTĀJAM Līguma izpildē, tajā skaitā – dokumentu, pārskatu sastādīšanā un nosūtīšanā, obligāti jāievēro šāda DIENESTA sagatavota informācija, kas ir pieejama DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļas „Profesionāļiem” apakšsadaļā „Līgumi un to pielikumi”. **Informācija** iedalīta sekojoši:
		1. Līguma izpildes organizatoriskie dokumenti;
		2. informācijas uzskaitei saistošie dokumenti;
		3. dokumenti, kas attiecas uz Eiropas Savienības dalībvalstu, Eiropas Ekonomikas zonas valstu un Šveices Konfederācijas pilsoņiem;
		4. dokumenti, kas attiecas uz Covid-19 infekciju;
		5. citi veselības aprūpes pakalpojumiem saistošie dokumenti.

6.2. DIENESTS **Līguma 6.1. punktā minētai** informācijai pievieno norādi par tās spēkā stāšanos un piemērošanu, kā arī ir tiesīgs šo informāciju vienpersoniski grozīt.

6.3. Informāciju par Līguma 6.1.punktā minētās informācijas ievietošanu Dienesta tīmekļvietnē [www.vmnvd.gov.lv](http://www.vmnvd.gov.lv) sadaļas „Profesionāļiem” apakšsadaļā „Līgumi un to pielikumi” DIENESTS nosūta uz IZPILDĪTĀJA Līguma 9.2.punktā norādīto elektroniskā pasta adresi. IZPILDĪTĀJA pienākums ir katru dienu iepazīties ar DIENESTA sagatavoto informāciju, kas nosūtīta uz IZPILDĪTĀJA norādīto elektroniskā pasta adresi un nodot atbildīgajām personām, kā arī katru nedēļu iepazīties ar DIENESTA tīmekļvietnē ievietoto informāciju un dokumentu grozījumiem.

6.4. IZPILDĪTĀJS noteiktajā termiņā atbilstoši Līguma noteikumiem aizpilda un iesniedz DIENESTĀ pārskatu, kuru veidlapa ir pieejama DIENESTA tīmekļvietnē www.vmnvd.gov.lv sadaļas „Profesionāļiem” apakšsadaļā „Līgumi un to pielikumi” – pārskatu par budžeta līdzekļu izlietojumu iestādē – vienu reizi gadā līdz 1.martam nosūtot pārskatu uz Līguma 9.1.punktā norādīto elektroniskā pasta adresi.

**7. CITI NOTEIKUMI**

* 1. Līdzēji apņemas ar Līguma izpildi saistītos strīdus risināt sarunu ceļā. Strīdus, kuros nav panākta vienošanās, Līdzēji risina tiesā saskaņā ar Latvijas Republikas normatīvajiem aktiem.
	2. Līdzēji tiek atbrīvoti no atbildības pilnībā vai daļēji par Līguma saistību neizpildi, ja to izraisījuši nepārvaramas varas apstākļi, kas radušies pēc Līguma noslēgšanas un kurus nav bijis iespējams paredzēt, izvairīties vai novērst, ievērojot vislielāko rūpību.
	3. Līgums atbilst Eiropas Komisijas 2011.gada 20.decembra lēmumam 2012/21/ES „Par līguma par Eiropas Savienības darbību” 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi.
	4. Visi Līguma 8.punktā norādītie pielikumi un DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā “Profesionāļiem” ievietotie dokumenti ir Līguma neatņemama sastāvdaļa.
	5. Līgums sastādīts uz 4 (četrām) lapām (neskaitot pielikumus) un parakstīts ar drošu elektronisko parakstu, kas satur laika zīmogu.

**8. LĪGUMA PIELIKUMI**

* 1. Līguma *1.pielikums* - Covid-19 ātro SARS-CoV-2 antigēna testu pakalpojumu sniedzēju saraksts un darba grafiks;
	2. Līguma *2.pielikums* - Atbildība par līguma izpildi.

**9. LĪDZĒJU REKVIZĪTI**

|  |  |
| --- | --- |
| 9.1. **DIENESTS** | 9.2. **IZPILDĪTĀJS** |
| adrese: Cēsu iela 31 k-3, Rīga, LV-1012 |  |
| reģ. Nr. 90009649337 |  |
| banka: Valsts kasenorēķinu konts: LV73TREL2290674002000 kods: TRELLV22 telefons: 67201282 e-pasta adrese: riga@vmnvd.gov.lv\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_R.Neimane |  |

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

*1.pielikums*

*līgumam par Covid-19 ātro SARS-CoV-2 antigēna testu*

*pakalpojumu sniegšanu un apmaksu*

 **Covid-19 ātro SARS-CoV-2 antigēna testu pakalpojumu sniedzēju saraksts un darba grafiks**

1. **Iestādes nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
2. **Iestādes kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
3. **Kontaktinformācija saziņai ar pacientiem\*:**
	1. **tālruņa numurs : \_\_\_\_\_\_\_\_\_\_\_\_\_\_\_\_\_\_\_\_;**
	2. **tālruņa numura darba laiks nedēļas dienās:**

|  |  |
| --- | --- |
| **Nedēļas diena** | **Darba laiks** |
| Pirmdiena |  |
| Otrdiena |  |
| Trešdiena |  |
| Ceturtdiena |  |
| Piektdiena |  |
| Sestdiena |  |
| Svētdiena |  |

* 1. **elektroniskā pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;\*\***
	2. **mājas lapas adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.\*\***

**\*** *ja Covid-19 ātro SARS-CoV-2 antigēna testu pakalpojumi tiek sniegti vairākās adresēs vai iestādei ir vairāki tālruņa numuri saziņai ar pacientiem, tad informāciju norāda par katru adresi, veidojot attiecīgus apakšpunktus (3.1.1, 3.1.2, …) un norādot konkrētai adresei atbilstošo tālruņa numuru.*

**\*\*** *apakšpunkts nav obligāti aizpildāms.*

1. **Personu saraksts, kuras nodrošinās Covid - 19 ātro SARS-CoV-2 antigēna testu veikšanu:**

|  |  |  |  |
| --- | --- | --- | --- |
| **Nr.p.k.** | **Farmaceita/ārstniecības personas identifikators** | **Vārds** | **Uzvārds** |
| 4.1. |  |  |  |
| 4.2. |  |  |  |
| 4.3. |  |  |  |

1. **Covid - 19 ātro SARS-CoV-2 antigēna testu kabinetu adreses un plānotais darba laiks:**

|  |  |
| --- | --- |
| **Nedēļas diena** | **Adrese:** |
| **Darba laiks** | **Plānotais testējamo personu skaits nedēļā** |
| Pirmdiena |  |  |
| Otrdiena |  |
| Trešdiena |  |
| Ceturtdiena |  |
| Piektdiena |  |
| Sestdiena |  |
| Svētdiena |  |

**6. DIENESTAM ir tiesības šajā pielikumā norādīto informāciju izmantot pacientu informēšanai, ievietojot to Dienesta tīmekļvietnē.**

Datums \_\_\_\_\_\_\_\_\_\_\_\_\_\_\_\_ Iestādes vadītāja paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

*2.pielikums*

*līgumam par Covid-19 ātro SARS-CoV-2 antigēna testu*

*pakalpojumu sniegšanu un apmaksu*

**Atbildība par līguma izpildi**

1. DIENESTS pieņem lēmumu par ieturējuma izdarīšanu pakalpojuma tarifa apmērā, ja konstatē, ka:
	1. veselības aprūpes pakalpojums nav sniegts vai sniegts, neievērojot normatīvo aktu prasības;
	2. IZPILDĪTĀJS Vadības informācijas sistēmā (VIS) vai Vienotā veselības nozares elektroniskā informācijas sistēmā (E-veselības sistēma) ir norādījis faktiskai situācijai neatbilstošus veselības aprūpes pakalpojumus vai veselības aprūpes pakalpojumus, kas faktiski nav sniegti
	3. IZPILDĪTĀJS VIS ir norādījis veselības aprūpes pakalpojumus, kas sniegti kā maksas veselības aprūpes pakalpojumi.
2. Ja pārbaudē konstatēts, ka piemērojamais ieturējums par šī Līguma pielikuma 1.punktā minētajiem pārkāpumiem ir mazāks par 100,00 (viens simts) *euro*, ieturējuma izdarīšanai tiek piemērota vienkāršota kārtība, kad DIENESTS IZPILDĪTĀJAM sagatavo un nosūta tikai pārbaudes aktu. Ja IZPILDĪTĀJS 15 (piecpadsmit) kalendāro dienu laikā neiesniedz DIENESTAM rakstiskus iebildumus par pārbaudes aktā uzrādītajiem pārkāpumiem un aprēķinu pareizību, pārbaudes akts tiek uzskatīts par akceptētu. Ja IZPILDĪTĀJS pārbaudes aktam nepiekrīt un iesniedz iebildumus, DIENESTS pieņem lēmumu vispārējā kārtībā.
3. Konstatējot šī Līguma pielikuma 1.2.punktā minētos pārkāpumus kārtējā gada ietvaros, DIENESTS uzdod IZPILDĪTĀJAM veikt atbilstošus labojumus VIS atbilstoši Līguma dokumentā “Informācijas apmaiņas kārtība” noteiktai kārtībai. Ja datu labošana netiek veikta norādītajā termiņā, un tas nav saistīts ar informācijas sistēmas tehniskām iespējām, tad DIENESTS pieņem lēmumu par ieturējuma izdarīšanu pakalpojuma tarifa apmērā.
4. Konstatējot šī Līguma pielikuma 1.punktā minētos pārkāpumus atkārtoti, DIENESTS pieņem lēmumu par nepamatoti saņemtā maksājuma ieturējumu un piemēro IZPILDĪTĀJAM līgumsodu veselības aprūpes pakalpojuma tarifa apmērā.
5. Ja DIENESTS konstatē IZPILDĪTĀJAM pārkāpumus veselības aprūpes organizēšanā vai pakalpojumu pieejamībā, tai skaitā publiski pieejamas informācijas nodrošināšanā pacientiem, DIENESTS:
	1. pirmajā reizē pieņem lēmumu brīdināt IZPILDĪTĀJU;
	2. konstatējot līdzvērtīgu pārkāpumu atkārtoti, piemēro līgumsodu līdz 10% apmērā no IZPILDĪTĀJA faktiski sniegto pakalpojumu pēdējā mēneša maksājuma.
6. Ja DIENESTS konstatē IZPILDĪTĀJAM būtiskus pārkāpumus veselības aprūpes organizēšanā vai pakalpojumu pieejamībā, kas rada apdraudējumu pacienta veselībai un/ vai drošībai, DIENESTS, neievērojot šī Līguma pielikuma 5.punktā noteikto kārtību, pieņem lēmumu piemērot līgumsodu līdz 10% apmērā no IZPILDĪTĀJA faktiski sniegto pakalpojumu pēdējā mēneša maksājuma. DIENESTS pieņem lēmumu, balstoties uz lietderības apsvērumiem ar mērķi radīt individuālu lēmumu.
7. Ja DIENESTA lēmumā (kuram beidzies apstrīdēšanas termiņš) vai pārbaudes aktā, kas sagatavots atbilstoši šī Līguma pielikuma 2.punktam, nolemts veikt ieturējumu, DIENESTA teritoriālā nodaļa sagatavo IZPILDĪTĀJAM vēstuli, informējot, ka nākamais maksājums IZPILDĪTĀJAM tiks samazināts par ieturējuma summu. Gadījumā, ja Līgums pirms ieturējuma veikšanas nav spēkā, attiecīgie norēķini tiek veikti, izrakstot atbilstošu rēķinu.
8. DIENESTS IZPILDĪTĀJAM izraksta rēķinu par šī Līguma pielikuma 5. vai 6.punktā minēto līgumsodu DIENESTA lēmumā (kuram beidzies apstrīdēšanas termiņš) vai pārbaudes aktā, kas sagatavots atbilstoši šī Līguma pielikuma 2.punktam, noteiktajā apmērā. IZPILDĪTĀJAM ir pienākums samaksāt rēķinu 30 dienu laikā. Ja IZPILDĪTĀJS neapmaksā rēķinu par līgumsodu noteiktajā termiņā, tas tiek ieturēts no nākošā rēķina apmaksas IZPILDĪTĀJAM Līguma summas ietvaros.
9. IZPILDĪTĀJAM ir tiesības lūgt DIENESTU ieturējumu vai līgumsodu sadalīt pa daļām, par to noslēdzot vienošanos ar DIENESTU. Ja tiek noslēgta šāda vienošanās, līgumsoda vai ieturējuma samaksu tiek veikta atbilstoši vienošanās noteiktajai kārtībai.
10. DIENESTAM ir tiesības prasīt no IZPILDĪTĀJA līgumsodu par normatīvajos aktos vai Līgumā noteiktās informācijas iesniegšanas nokavējumu – 0,05% apmērā no IZPILDĪTĀJAM faktiski sniegto pakalpojumu pēdējā mēneša maksājuma par katru kavējuma dienu, ja nokavējums radies IZPILDĪTĀJA vainas dēļ.
11. IZPILDĪTĀJAM ir tiesības prasīt no DIENESTA līgumsodu 0,05% apmērā no IZPILDĪTĀJAM neapmaksātā rēķina par katru kavējuma dienu, ja nokavējums radies DIENESTA vainas dēļ.
12. Šī Līguma pielikuma 10. un 11.punktā noteiktajos gadījumos līgumsodu var prasīt, iesniedzot otram Līdzējam pamatotu pretenziju un rēķinu par līgumsodu. Līdzējs, kurš saņēmis pretenziju un rēķinu par līgumsodu, ir tiesīgs apstrīdēt pretenziju un aprēķinu pareizību, 15 kalendāro dienu laikā iesniedzot otram Līdzējam rakstiskus iebildumus. Pēc iebildumu saņemšanas Līdzējs rakstveidā atsauc pretenziju vai iesniedz otram Līdzējam atkārtotu pretenziju, noraidot iebildumus. Ja 15 kalendāro dienu laikā netiek iesniegti iebildumi par pretenziju un rēķinu par līgumsodu, tad līgumsods uzskatāms par akceptētu.
13. Šajā Līguma pielikumā minēto līgumsodu samaksa neatbrīvo Līdzējus no Līgumā paredzēto saistību izpildes.

|  |  |
| --- | --- |
| **DIENESTS** | **IZPILDĪTĀJS** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_R.Neimane |  |

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU